Politiet anholdt tirsdag en 26-årig mand og sigtede ham for rambuktyveriet imod tøjbutikken Mr. i Gågaden i Nykøbing Mors, hvor han og en kvindelig medgerningsmand den 29. juli stjal varer for over 25.000 kroner. Det skriver limfjordupdate.dk. Manden blev tirsdag sigtet for forholdene og efterfølgende løsladt. Som om det ikke var nok, blev selv samme mand stoppet tirsdag aften kl. 23.25 i Thisted i en Mercedes med stjålne nummerplader. Den 26-årige kørte uden kørekort, var påvirket af euforiserende stoffer og havde to gram hash og en joint på sig, skriver hjemmesiden. En 42-årig mandlig passager i bilen, der viste sig at være bilens ejer, blev sigtet for at overlade bilen til en person uden kørekort. Den 26-årige blev (igen) løsladt efter forhøret.

Opsummering:
Først blev han anholdt for rambuktyveri så blev han løsladt efter afhøringen og sluttede dagen af med at blive anholdt igen.